Document ID: 32005D0506

KOMISJONI OTSUS,
14. juuli 2005,
millega muudetakse otsust 99/120/EÜ seoses Albaania ühe ettevõtte arvamisega nende kolmandate riikide ettevõtete ajutistesse loeteludesse, millest liikmesriikidel lubatakse importida loomasooli
(teatavaks tehtud numbri K(2005) 2657 all)
(EMPs kohaldatav tekst)
(2005/506/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ vaheperioodiks nende kolmandate riikide ajutiste loetelude koostamise tingimuste kohta, millest liikmesriikidel lubatakse importida teatavaid loomseid saadusi, kalandussaadusi või elusaid kahepoolmelisi karploomi, (1) eriti selle artikli 2 lõiget 4,
ning arvestades järgmist:
(1)
Komisjoni 27. jaanuari 1999. aasta otsuses 1999/120/EÜ, millega koostatakse ajutised loetelud nendest kolmandates riikides asuvatest ettevõtetest, millest liikmesriigid lubavad importida loomasooli, (2) sätestatakse nende kolmandates riikides asuvate ettevõtete ajutised loetelud, millest liikmesriikidel lubatakse importida loomasooli.
(2)
Albaania on esitanud loomasooli tootva ettevõtte nime, mille kohta pädevad asutused tõendavad, et ettevõte vastab ühenduse eeskirjadele.
(3)
Seetõttu tuleks see ettevõte lisada otsuses 99/120/EÜ sätestatud loeteludesse.
(4)
Kuna asjaomast ettevõtet ei ole kohapeal veel kontrollitud, siis vastavalt nõukogu 18. detsembri 1997. aasta direktiivile 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (3) ei või sellest ettevõttest imporditavate toodete füüsilise kontrolli sagedust vähendada.
(5)
Seepärast tuleks vastavalt muuta otsust 99/120/EÜ.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 99/120/EÜ lisa muudetakse vastavalt käesoleva otsuse lisale.
Artikkel 2
Käesolevat otsust kohaldatakse alates 22. juulist 2005.
Artikkel 3
Käesolev otsus on adresseeritud liikmesriikidele.
Brüssel, 14. juuli 2005

Labels: 3
0
18
17